Torbjørn Johansen

Torbjørn «Pluggen» Johansen (1950–2009) var en norsk rockemusiker (trommeslager) og programleder for NRK Radio. 

 Karriere  
Han startet sin musikalske karriere i Bispehaugen Skolekorps under Rolf Stokke. Sammen med Erling Mylius etablerte han i 1963 bandet Missing Links. Missing Links ble Norgesmestre i 1966 før de senere samme år ble oppløst. Senere år var han innom mange band i Trondheim, deriblant The Saunters (1967)Historikk på The Saunters hjemmesider., Four Jets (1967-69), Nilssons, og Naboens Rockeband. I forbindelse med  veteranmesterskapet i Trondheim i 1999 gjenoppstod mange gamle trønderske band. Pluggen var med i to av disse; Missing Links (som vant) og The Saunters. Disse to bandene fortsatte han å spille i årene som kom. De siste årene var Pluggen kun med i The Saunters, som flere ganger har samarbeidet med The Shadows.Fra The Saunters hjemmeside - konsert sammen med The Shadows  Han var også med på prosjektet The Storås Danseband i 2008, som var et samarbeid mellom The Saunters og Sveinung Sundli.

Johansen hadde en god radiostemme og var programleder for Lørdagsdansen på NRK. Han jobbet også mye i nærradio og var hyppig brukt som konferansier.

Torbjørn Johansen var far til musikeren Erlend Eide.

 Plateutgivelser 
 Movin/My oh my - med Missing Links, Singel (1966)
 Roots 66/99 - med Missing Links (1999)
 Domino – med The Saunters (2002)
 Norsk Rocks Historie (2004)
 Unge piker og eldre menn - med The Storås Danseband (2008)

 Referanser 

Kategori:Norske rockemusikere
Kategori:Norske trommeslagere
Kategori:Norske radioprogramledere
Kategori:Programledere for NRK Radio
Kategori:Personer fra Trondheim kommune